Sabine Lepsius

Sabine Lepsius (født 15. januar 1864 i  Berlin i Preussen, død 22. november 1942 i Bayreuth) var en tysk impresjonistisk inspirert portrettmalerinne, forfatterinne og salonière.

Liv og virke

Bakgrunn
Hun var datter av portrettmaleren Gustav Graef og hans hustru, malerinnen og litografikeren Franziska Graef, født Liebreich (1824–1893), som kom fra en ansett assimilert jødisk familie. Hennes dannelse ble bestemt ut fra det borgerlig-kunstneriske miljø hun vokste opp i.

Kunstnerinne
Hun studerte med sin far, og giftet seg med maleren Reinhold Lepsius. Hun og ektemannen ble begge høyt skattet i forretningskretser og blant de rike. Hennes bror var kunsthistorikeren og arkitekten Botho Graef. 

Hennes salong i Berlin-Westend ble betraktet som et viktig sosialt møtested. Sosiologen Georg Simmel, filosofen Wilhelm Dilthey, jugendstilarkitekten August Endell og lyrikeren Rainer Maria Rilke var blant dem som kom dit. Hun var også nær venn av Stefan George. I 1898 malte hun hans portrett, som senere ble bestanddel i Frankfurt am Mains Städel-Museum I noen år holdt lyrikeren under sine Berlin-besøk seremonielle høytlesninger hjemme hos kunstnerparet. Hun skrev en bok om vennskapet i 1935; der ble også deres korrespondanse medtatt.

I 1897 ble hennes sønn Stefan født, oppkalt etter dikteren Stefan George. Stefan Lepsius falt i begynnelsen av april 1917 i første verdenskrig. Moren var overbevist om at dette førte til at hennes brors, Botho Graefs, hjerteinfarkt åtte dager etter.

Sabine Lepsius var i 1898 blant de 65 grunnleggende medlemmer av Berliner Secession, ved hvis utstillinger hun deltok regelmessig frem til 1913.

Av hennes verker er bare mindre deler bevart, ettersom de fleste av oppdragsgiverne til hennes 130 dame- og 60 herreportretter og 90 barne- og ungdomsbilder til stor del var jødiske familier som i nasjonalsosialismens tid i Tyskland måtte emigrere og oppløse sine hushold (arianisering).

Verker
 Vom deutschen Lebensstil; Leipzig: Seemann & Co. 1916
 Stefan George : Geschichte einer Freundschaft. Berlin: Verlag Die Runde 1935
 Ein Berliner Künstlerleben um die Jahrhundertwende :Erinnerungen; Munich: G. Müller 1972

Referanser

Litteratur 
 Irmgard Wirth: Berliner Malerei im 19. Jahrhundert; Siedler Verlag, Berlin 1990, , pg.349.
 Ruth Glatzer: Das Wilhelminische Berlin; Siedler Verlag, Berlin 1997, , pg.192.
 Annette Dorgerloh: Das Künstlerehepaar Lepsius. Zur Berliner Porträtmalerei um 1900. Akademie Verlag, Berlin 2003,  (Digitalized by Google Books)
 Annette Dogerloh: Sabine Lepsius. In: Britta Jürgs: Denn da ist nichts mehr, wie es die Natur gewollt. Portraits von Künstlerinnen und Schriftstellerinnen um 1900. AvivA Verlag, Berlin, 2001, ; pgs.216-232

Eksterne lenker 
 

Salongholdere
Tyske malere
Tyske forfattere
Personer fra Berlin